b'\n_START_ARTICLE_\nKinoteka\n_START_PARAGRAPH_\nKinoteka je ustanova, ki zbira, arhivira in muzejsko predvaja filme ter organizira filmske prireditve._NEWLINE_Kinoteke zbirajo, restavrirajo in posojajo zgodovinsko pomembne filme, prirejajo retrospektive, zbirajo zgodovinsko relevantne filmske predmete, prevzemajo dedi\xc5\xa1\xc4\x8dino in prirejajo druge prireditve.\n_START_SECTION_\nZgodovina\n_START_PARAGRAPH_\nLeta 1935 je Henri Langlois v Parizu ustanovil francosko kinoteko. Uspelo mu je re\xc5\xa1iti veliko filmov in materialov, ki so jih \xc5\xbee hoteli uni\xc4\x8diti._NEWLINE_Leta 1933 je sledil London, z ustanovitvijo britanskega filmskega in\xc5\xa1tituta._NEWLINE_1938 je bila ustanovljena kraljeva belgijska kinoteka in isto leto \xc5\xa1e Mednarodno zdru\xc5\xbeenje kinotek in filmskih arhivov, FIAF._NEWLINE_V nem\xc5\xa1ko govore\xc4\x8dih de\xc5\xbeelah so sledile: kinoteka v Vzhodni Nem\xc4\x8diji leta 1955, kinoteka v Zahodni Nem\xc4\x8diji leta 1963 ter avstrijska kinoteka leta 1964._NEWLINE_Leta 1981 so svojo kinoteko ustanovili na Novi Zelandiji, leta 1989 pa se je etablirala tudi afri\xc5\xa1ka filmska knji\xc5\xbenica, s sede\xc5\xbeem v Ouagadougouu v Burkini Faso.'